ಹಿಪ್ಪೋಗಳು ತಮ್ಮ ಗುಂಪಿನ ಜೊತೆ ದಿನದ ಅನೇಕ ವೇಳೆ ನೀರು ಅಥವಾ ಕೆಸರಿನಲ್ಲಿ ಹೊರಳಾಡಿತ್ತಿರುತ್ತವೆ. ನೀರು ಅವುಗಳ ಉಷ್ಣಾಂಶವನ್ನು ಕಡಿಮೆಗೊಳಿಸುತ್ತವೆ ಮತ್ತು ಚರ್ಮ ಒಣಗಿಹೋಗುವುದನ್ನು ತಪ್ಪಿಸುತ್ತದೆ. ಅನೇಕ ಹಿಪಪಾಟಮಸ್‌ಗಳು ಚಿಕ್ಕಂದಿನಿಂದ ತಿನ್ನುವುದರ ಜೊತೆ ಇತರ ಹಿಪ್ಪೋಗಳ ಜೊತೆ ಕಾದಾಡುತ್ತಿರುತ್ತದೆ ಮತ್ತು ಸಂತಾನೋತ್ಪತಿ ಕ್ರಿಯೆ ಕೂಡ ನೀರಿನಲ್ಲೇ ಆಗುತ್ತದೆ.

ಹಿಪ್ಪೋಗಳು ಮುಚ್ಚಂಜೆಗೆ ನೀರನ್ನು ಬಿಟ್ಟು ಒಳನಾಡಿಗೆ ಬಂದು ಬಿಡುತ್ತವೆ, ಕೆಲವೊಮ್ಮೆ ಇವು 8 ಕಿಲೋಮೀಟರು (5 ಮೈ)ಗಳಷ್ಟು ನಡೆದು ಹುಲ್ಲನ್ನು ಮೇಯುತ್ತವೆ ಇದೇ ಅವುಗಳ ಮುಖ್ಯ ಆಹಾರವಾಗಿರುತ್ತದೆ. ಒಂದು ರಾತ್ರಿಗೆ ನಾಲ್ಕು ಅಥವಾ ಐದು ಗಂಟೆಗಳಷ್ಟು ಕಾಲ ಮೇಯುತ್ತವೆ, ಈ ಅವಧಿಯಲ್ಲಿ ಸುಮಾರು 68 ಕಿಲೋಗ್ರಾಮ್ (150 lb) ನಷ್ಟು ಹುಲ್ಲನ್ನು ತಿಂದಿರುತ್ತವೆ. ಬೇರೆ ಸಸ್ಯಹಾರಿ ಪ್ರಾಣಿಗಳಂತೆ ಹಿಪ್ಪೋಗಳು ಹುಲ್ಲಿನ ಜೊತೆ ಸಿಕ್ಕ ಇತರ ಸಸ್ಯಗಳನ್ನೂ ತಿನ್ನುತ್ತವೆ ಆದರೆ ಅವುಗಳ ಮುಖ್ಯ ಆಹಾರ ಹಸಿರು ಹುಲ್ಲು, ಇದರ ಜೊತೆ ಕನಿಷ್ಠ ಮಟ್ಟದಲ್ಲಿ ಜಲಸಸ್ಯಗಳನ್ನು ಸೇವಿಸುತ್ತವೆ. ಅಪರೂಪಕ್ಕೆ ಹಿಪ್ಪೋಗಳು ಸಾಮಾನ್ಯವಾಗಿ ನೀರಿನ ಹತ್ತಿರದಲ್ಲಿ ಸಿಗುವ ಕೊಳೆತ-ಸತ್ತ ಪ್ರಾಣಿಯ ಮಾಂಸವನ್ನು ತಿನ್ನುವುದನ್ನು ಚಿತ್ರೀಕರಿಸಲಾಗಿದೆ. ಹಿಪ್ಪೋಗಳ ಮಾಂಸಭಕ್ಷಣೆಯ ಬಗ್ಗೆ ಇನ್ನು ಬೇರೆ ವರದಿಗಳೂ ಇವೆ, ಅವುಗಳ ಪ್ರಕಾರ ಹಿಪ್ಪೋಗಳು ನರಭಕ್ಷಣೆಯನ್ನೂ ಮಾಡುತ್ತವೆ ಮತ್ತು ಬೇರೆ ಇತರ ಪ್ರಾಣಿಗಳನ್ನೂ ಕೊಂದು ತಿನ್ನುತ್ತವೆ. ಹಿಪ್ಪೋಗಳ ಹೊಟ್ಟೆಯ ಅಂಗ ರಚನೆ ನರಭಕ್ಷಣೆಗೆ ಮತ್ತು ಮಾಂಸದೂಟಕ್ಕೆ ಸೂಕ್ತವಲ್ಲ ಆದರೆ ಅವು ಈ ಆಹಾರವನ್ನು ಸೇವಿಸಿದಾಗ ಅದು ಅಸ್ವಾಭಾವಿಕ ಅಥವಾ ಪೌಷ್ಟಿಕತೆ ಒತ್ತಡವೆನ್ನಲಾಗಿದೆ.

ಹಿಪ್ಪೋಗಳ ಮುಖ್ಯ ಆಹಾರ ಭೂಮಿಯ ಮೇಲೆ ಬೆಳೆಯುವ ಹುಲ್ಲು ಆದರೆ ಅವು ಜಾಸ್ತಿ ಸಮಯ ಕಳೆಯುವುದು ನೀರಿನಲ್ಲಿ. ಅವುಗಳ ಮಲವಿಸರ್ಜನೆ ಕಾರ್ಯ ನೀರಿನಲ್ಲೇ ನಡೆಯುತ್ತದೆ ಇದರಿಂದಾಗಿಯೇ ನದಿಯ ದಡಗಳಲ್ಲಿ ಅಲೋಕ್ಟ್ ಹಾನಸ್ ಜೈವಿಕ ಶೇಖರಣೆಗಳು ಇರುತ್ತವೆ. ಈ ಶೇಖರಣೆಗಳಿಂದ ಅಸ್ಪಷ್ಟ ಪರಿಸರ ಕಾರ್ಯವಾಗುತ್ತದೆ. ಅವುಗಳ ಗಾತ್ರದಿಂದಾಗಿ ಮತ್ತು ಮೇಯಲು ಹೋಗುವ ಹಾದಿಯಲ್ಲೇ ಮರಳಿ ಬರುವ ಅಭ್ಯಾಸದಿಂದಾಗಿ ಅವು ನಡೆದಾಡುವ ನೆಲದಲ್ಲಿ ಯಾವುದೇ ಸಸ್ಯಗಳು ಬೆಳೆಯಲಾರದು ಮತ್ತು ಆ ನೆಲವು ಕೂಡ ಹಿಪ್ಪೋಗಳ ಭಾರಕ್ಕೆ ಕುಸಿದಿರುತ್ತದೆ. ದೀರ್ಘಾವಧಿಯಲ್ಲಿ ಹಿಪ್ಪೋಗಳು ಅದೇ ಮಾರ್ಗವನ್ನು ಬಳಸಿದಾಗ ಕೊಳಚೆ ಮತ್ತು ನಾಲೆಗಳ ಹಾದಿಯನ್ನು ಬದಲಿಸಬಹುದಾಗಿದೆ.
ವಯಸ್ಕ ಹಿಪ್ಪೋಗಳು ಈಜಲಾರವು ಮತ್ತು ಅವು ತೇಲಲಾರವು ಕೂಡ.

ಆಳವಾದ ನೀರಿದ್ದಲ್ಲಿ ಅವು ತಮ್ಮನ್ನು ತಾವೇ ಕುಪ್ಪಳಿಸಿಕೊಂಡು ತಳದಿಂದ ಮುನ್ನೂಕಿಕೊಳ್ಳುತ್ತವೆ. ನೀರಿನಲ್ಲಿ ಅವುಗಳ ಓಟದ ವೇಗವು 8 ಕಿಮೀ/ಗ (5 ಮೈಲಿ ಪ್ರತಿ ಗಂಟೆಗೆ) ಇರುತ್ತದೆ. ಏನೇ ಆದರೂ, ಚಿಕ್ಕ ವಯಸ್ಸಿನ ಹಿಪ್ಪೋಗಳು ತೇಲಬಲ್ಲವು ಮತ್ತು ಹಿಂಗಾಲಿನಿಂದ ತಮ್ಮನ್ನು ತಾವೇ ಮುನ್ನೂಕುವಂತೆ ಮಾಡಿ ಈಜಬಲ್ಲವು. ವಯಸ್ಕ ಹಿಪ್ಪೋಗಳು ಪ್ರತಿ 3–5 ನಿಮಿಷಕ್ಕೆ ಮೇಲ್ಬಂದು ಅದರದೇ ಆದ ಶೈಲಿಯಲ್ಲಿ ಉಸಿರಾಡುತ್ತದೆ. ಸಣ್ಣ ವಯಸ್ಸಿನ ಹಿಪ್ಪೋಗಳು ಪ್ರತಿ ಎರಡು ಅಥವಾ ಮೂರು ನಿಮಿಷಕ್ಕೊಮ್ಮೆ ಉಸಿರಾಡಬೇಕಾಗುತ್ತದೆ. ನೀರಿನಿಂದ ಮೇಲ್ಬಂದು ಉಸಿರಾಡುವ ಕ್ರಿಯೆ ತನ್ನಷ್ಟಕ್ಕೇ ತಾನೇ ನಡೆಯುತ್ತಿರುವಂತಹುದು, ಹಿಪ್ಪೋಗಳು ಮಲಗಿದ್ದಾಗಲೂ ಈ ಪ್ರಕ್ರಿಯೆ ಅವುಗಳ ಪ್ರಯತ್ನವಿಲ್ಲದೆಯೇ ಎಚ್ಚರವಾಗದೇನೇ ನಡೆಯುತ್ತಿರುತ್ತದೆ. ನೀರಿನಲ್ಲಿ ಮುಳುಗಿದ್ದಾಗ ಹಿಪ್ಪೋಗಳು ಅವುಗಳ ಮೂಗಿನ ಹೊಳ್ಳೆಗಳನ್ನು ಮುಚ್ಚಿಕೊಂಡಿರುತ್ತವೆ.

ವರ್ಗೀಕರಣ
ಆಕ್ರಮಣದ ಸಂಭಾವ್ಯತೆ
ನಡವಳಿಕೆ
ಸಂತಾನೋತ್ಪತ್ತಿ